Ահա այս բողոքական հանրությանը ևս, որում հայերը զգալի մեծամասնություն էին կազմում, սպառնում էր թուրքական յաթաղանը: Ահա թե ինչու միսիոներ-հեղինակը նաև կարևորություն էր տալիս ամերիկյան կառավարության կողմից Թուրքիո մեջ բողոքականներին և, ընդհանրապես քրիստոնյաներին պաշտպանելու խնդրին: Բողոքական համայնքի վերաբերյալ ճշգրիտ տեղեկատվությունը գրքի ընդամենը մի փոքր բաժինն էր կազմում, բայց բերված թվերն ինքնին հետաքրքրություն կարող են ներկայացնել ուսումնասիրողների համար: